stanford-oval/wikipedia huggingface dataset:
מטריצה מצורפת
דוגמאות

דוגמה למטריצה מסדר  \,2\times 2:
אז:
אם נסתכל על 1 אז המינור שנשאר הוא בדיוק 4 ולהפך, כמו כן אם נסתכל על 2 (האיבר בשורה 1 ובעמודה 2) אז המינור שנשאר הוא 2 (מורידים את שורה 2 ואת עמודה 1) והמקדם מינוס אחת,
וכנ"ל ל-3 (המינור הוא 3 והמקדם הוא מינוס אחת).
דוגמה כללית יותר: בהינתן מטריצה כלשהי מסדר  \,2\times 2
אז:
דוגמה למטריצה מסדר  \,3\times 3:
הערך 4- בשורה האחרונה ובעמודה השנייה חושב על ידי השמטת העמודה האחרונה והשורה השנייה של המטריצה המקורית וחישוב הדטרמיננטה:
דוגמה כללית יותר: בהינתן מטריצה כלשהי מסדר  \,3\times 3
(adj(A היא מטריצה המשוחלפת של מטריצה C (באנגלית: cofactor)
לכן המטריצה המצורפת של A היא:
המשפט המרכזי

המשפט המרכזי עבור מטריצה מצורפת הוא:
\qquad A\,\mathrm {adj} (A)=\mathrm {adj} (A)\,A=\det(A)\,I
כלומר, תוצאת הכפל היא מטריצת היחידה כפולה בדטרמיננטה של המטריצה.
את המשפט ניתן להוכיח על ידי כפל ישיר של A במטריצה המצורפת. באופן הזה במקום ה-ij של המטריצה שתיווצר יופיע פיתוח הדטרמיננטה של מטריצה אחרת המתקבלת על ידי החלפת השורה ה-j ב-A בשורה ה-i, ללא שינוי השורה ה-i, כאשר פיתוח הדטרמיננטה נעשה לפי השורה ה-j. אם i אינו j, הדטרמיננטה המתקבלת היא של מטריצה בה השורה ה-i מופיעה פעמיים ולכן היא אפס. אם i שווה ל-j, מתקבלת הדטרמיננטה של המטריצה A.
מסקנות

מסקנות מהגדרת המטריצה המצורפת ומן המשפט המרכזי:
\mathrm {adj} (I)=I\,.
לכל מטריצה ריבועית   \,A מתקיים  \,\mathrm {adj} (A^{t})=(\mathrm {adj} (A))^{t}.
אם  \,A מטריצה הפיכה אזי  \,A^{-1}={\frac {\mathrm {adj} (A)}{\det(A)}}.
מטריצה ריבועית  \,A היא הפיכה אם ורק אם  \,\mathrm {adj} (A) הפיכה.
אם  \,A מטריצה הפיכה אזי  \,\mathrm {adj} (A^{-1})=(\mathrm {adj} (A))^{-1}.
לכל מטריצה ריבועית   \,A מגודל n×n מתקיים  \det(\mathrm {adj} (A))=\det(A)^{n-1}\,.
לכל שתי מטריצות ריבועיות  \,A,B מאותו סדר מתקיים  \mathrm {adj} (AB)=\mathrm {adj} (B)\,\mathrm {adj} (A)\,.
| נושאים באלגברה ליניארית |
| --- | --- | --- |
| מושגי יסוד | שדה • מרחב וקטורי • משוואה ליניארית • מערכת משוואות ליניאריות • העתקה ליניארית • מטריצה |  |
| וקטורים | סקלר • כפל בסקלר • צירוף ליניארי • תלות ליניארית • קבוצה פורשת • בסיס • וקטור קואורדינטות • ממד |  |
| מטריצות | כפל מטריצות • שחלוף • דטרמיננטה • דירוג מטריצות • דרגה • עקבה • מטריצה מצורפת • מטריצת מעבר • מטריצה משולשית • דמיון מטריצות • ערך עצמי • פולינום אופייני • לכסון מטריצות • צורת ז'ורדן |  |
| העתקות | העתקה ליניארית • קואורדינטות • מטריצה מייצגת • גרעין • אנדומורפיזם • איזומורפיזם • העתקה אפינית • העתקה פרויקטיבית |  |
| מרחבי מכפלה פנימית | מכפלה סקלרית • מכפלה וקטורית  • אורתוגונליות  •  מטריצה סימטרית • אופרטור הרמיטי • אופרטור אוניטרי • טרנספורמציה נורמלית • נורמה • מטריקה |  |
| תבניות | תבנית ביליניארית • תבנית סימטרית •  תבנית הרמיטית • תבנית סימפלקטית • חפיפת מטריצות • משפט סילבסטר • תבנית מולטי-ליניארית אנטי-סימטרית • אוריינטציה • צפיפות • טנזור |  |
מלכת מלטה

| --- | --- |
 
 אליזבת השנייה
 תואר:  הוד מלכותה
 השליט הראשון בבית זה:  אליזבת השנייה
 השליט האחרון בבית זה:  אליזבת השנייה
 תקופת המלוכה:  21 בספטמבר 1964 – 13 בדצמבר 1974 (10 שנים)
 שטח שיפוט:  מדינת מלטה 
 
בין השנים 1964 ל-1974, אליזבת השנייה הייתה מלכת מלטה (במלטית: Reġina ta 'Malta). מדינת מלטה הייתה מדינה ריבונית עצמאית, שחלקה מלוכה עם תחומי חבר העמים האחרים, כולל בריטניה. תפקידיה החוקתיים של המלכה במלטה הוקצו בעיקר למושל כללי.
מלטה הפכה לרפובליקה בתוך חבר העמים הבריטי בשנת 1974, והמלכה הוחלפה כראש המדינה על ידי נשיא מלטה.
היסטוריה

אליזבת השנייה הפכה למלכת מלטה עם העברת חוק העצמאות של מלטה בשנת 1964. החוק הפך את מושבת הכתר הבריטית של מלטה למדינת מלטה העצמאית. סמכויות הביצוע של המלכה הוקצו על ידי המושל הכללי של מלטה והופעל עליו.
בשידור חג המולד של 1967, אליזבת אמרה: "היום מלטה היא עצמאית, כאשר הכתר תופס את אותו התפקיד כמו במדינות השלטון העצמי האחרות שאני מלכתן. זו פתיחה של פרק חדש ומאתגר עבור תושבי מלטה והם נכנסים אליו בנחישות ובהתלהבות."
אליזבת השנייה נותרה ראש מדינת מלטה עד לתיקון החוקה של מלטה ב-13 בדצמבר 1974, שביטל את המלוכה והקים את הרפובליקה של מלטה ואת משרת נשיא מלטה.
ביקורים

לפני שהפכה למלכה, אליזבת שהתה על האיים ארבע פעמים בין השנים 1949–1951 לבקר את בעלה, הנסיך פיליפ, דוכס אדינבורו, שהוצב במלטה כקצין בצי המלכותי.
אליזבת השנייה ביקרה רשמית במושבת הכתר של מלטה בשנת 1954 (3–7 במאי) ובמדינת מלטה בשנת 1967 (14–17 בנובמבר).
אליזבת ביקרה במלטה לאחר שהפכה לרפובליקה בשנת 1992 (28–30 במאי), ב-2005 (23–26 בנובמבר), וב-2007 (20 בנובמבר). היא השתתפה בפגישת ראשי הממשלה של חבר העמים הבריטי ב-2015 במלטה בתאריכים 26–28 בנובמבר 2015.
| שם | תמונה | תאריך לידה | בן זוג | יורש |
| --- | --- | --- | --- | --- |
| אליזבת השנייה |  | 21 באפריל 1926 | הנסיך פיליפ, דוכס אדינבורו | צ'ארלס, נסיך ויילס |
הערות שוליים

↑  connie.fisher, Christmas Broadcast 1967, The Royal Family, ‏25 בדצמבר 1967 (באנגלית)
↑  connie.fisher, State Visit to Malta and CHOGM, The Royal Family, ‏27 באוקטובר 2015 (באנגלית)
| המלכה אליזבת השנייה |
| --- | --- | --- |
| כתרים של ממלכות חבר העמים |  מלכת אנטיגואה וברבודה • מלכת אוסטרליה • מלכת איי שלמה • מלכת איי בהאמה • מלכת בליז • מלכת ג'מייקה • מלכת גרנדה • מלכת הממלכה המאוחדת • מלכת טובלו • מלכת ניו זילנד (מלכת איי קוק) • מלכת סנט וינסנט והגרנדינים • מלכת סנט לוסיה • מלכת סנט קיטס ונוויס • מלכת פפואה גינאה החדשה • מלכת קנדה  |  |
| כתרים לשעבר | מלכת פקיסטן • מלכת דרום אפריקה • מלכת סרי לנקה • מלכת גאנה • מלכת ניגריה • מלכת טנזניה • מלכת סיירה לאון • מלכת אוגנדה • מלכת קניה • מלכת מלטה • מלכת גמביה • מלכת גינאה • מלכת מאוריציוס • מלכת פיג'י • מלכת ברבדוס  |  |
| תארים | ראש חבר העמים הבריטי • הצ'יף הגדול של פיג'י |  |
| אירועים רשמיים |  הכתרתה • יובל הכסף • יובל האודם • יובל הזהב • יובל היהלום • יובל הספיר • יובל הפלטינה • יום הולדתה הרשמי של המלכה • יום ויקטוריה • מותה של אליזבת השנייה • הלוויית המלכה אליזבת השנייה  |  |
ממלכת דמות

| --- | --- |

  (למפת אתיופיה מוגדלת) אדיס אבבה דירה דאווה מקלה גונדר אווסה ג'ימה ג'יג'יגה אריתריאה סודאן דרום סודאן  קניה סומליה ג'יבוטידמות הישנה(למפת אתיופיה רגילה) אדיס אבבה דירה דאווה מקלה גונדר אווסה ג'ימה ג'יג'יגה אריתריאה סודאן דרום סודאן  קניה סומליה ג'יבוטידמות הישנה
 ממשל
 משטר:  מונרכיה
 שפה נפוצה:  סידאמו   ווליטה
 עיר בירה:  דמות
 היסטוריה
 הקמה:   
 תאריך הקמה:  1100
 פירוק:   
 תאריך פירוק:  1317
 ישות קודמת:  סולטנות שוווה   ממלכת זאגווה
 ישות יורשת:  ממלכת האדייה   האימפריה האתיופית
 דמוגרפיה
 דת:  פגנית
 שונות
  (למפת אתיופיה מוגדלת) אדיס אבבה דירה דאווה מקלה גונדר אווסה ג'ימה ג'יג'יגה אריתריאה סודאן דרום סודאן  קניה סומליה ג'יבוטידמות החדשה(למפת אתיופיה רגילה) אדיס אבבה דירה דאווה מקלה גונדר אווסה ג'ימה ג'יג'יגה אריתריאה סודאן דרום סודאן  קניה סומליה ג'יבוטידמות החדשה
 
ממלכת דמות באפריקה, והממלכות הסובבות אותה באותה תקופה
דמות (בגעז: ዳሞት) הייתה ממלכה שהתקיימה במערב אתיופיה. משערים שהממלכה נוסדה לפני המאה ה-10 וגבולותיה היו הנילוס הכחול בצפון, נהר הדידסה ואף בתקופות מסוימות בבני שנגול במערב.
מהמאה ה-10 ועד למאה ה-13, דמות הייתה לממלכה דומיננטית באזור כאשר זו הכפיפה את הממלכות המוסלמיות השכנות לה ממערב לוסאליות ואף הדפה פלישה אתיופית בתקופת הזאגווה. דמות נזכרה במאה ה-13 בהגיוגרפיה של הקדוש תקלה היימנות, אשר נקבה בשם מלכה "מוטלמי" שהמיר את דתו לנצרות.
עם עליית השושלת הסולומונית לחמו האתיופים כנגד דמות והצליחו לנטרל את שליטת בשטחיה המערביים. הקיסר עמדה ציון הראשון הצליח להכפיף את הממלכה לשלטון אתיופי ובמאה ה-16 הייתה לממלכה חשובה באימפריה האתיופית.
בשלהי המאה ה-18 החלה קבוצת המצ'ה מהאורומו לפלוש ולהתיישב בממלכה. בעקבות זאת אילצו את שליטיה ותושביה הנוצרים להגר לאזור גאפאת שבדרום גוג'ם אשר מצפון לנילוס הכחול שם הקימו מחדש את מולדתם ("דמות החדשה").
המהגרים מדמות התיישבו לצד הגאפאת המקומיים, מאוחר יותר היגרו לאזור גם קבוצות מצ'ה שהורשו להתיישב במקום. אלו השתלבו באלו ואימצו עם הזמן את השפה האמהרית, התרבות והנצרות.
בחלוקה המנהלית של שנות ה-40 של המאה ה-20 הייתה דמות החדשה לנפה בתוך מחוז גוג'ם ודמות הישנה לחלק ממחוז ולגה.
הערות שוליים

↑  Taddesses Tamrat, Church and State in Ethiopia, 1270-1527, Clarendon Press, 1972, p. 122
ממלכת האדייה

| --- | --- |

 ממשל
 משטר:  מונרכיה
 ראש המדינה:  מלך
 שפה נפוצה:  הדייה
 עיר בירה:  הדייה
 היסטוריה
 הקמה:   
 תאריך הקמה:  המאה ה-13
 פירוק:   
 תאריך פירוק:  המאה ה-15
 ישות קודמת:  ממלכת דמות
 ישות יורשת:  האימפריה האתיופית
 שליטים בולטים:  אמאנו (המאה ה-14)   מהיקו (המאה ה-15)
 דמוגרפיה
 דת:  אסלאם
 
האדייה הייתה ממלכה בתוך האימפריה האתיופית, בדרום-מערבה של אתיופיה, דרומה מהנילוס הכחול וממערבה של שאווה. שם הממלכה לקוח מהקבוצה האתנית שהקימה אותה, ההאדיים. האזכור המוקדם ביותר היה בכברה נגסט (פרק 94), מה שמבסס את קיומה כבר במאה ה-13, אם לא קודם לכן. רבים ממלכי אתיופיה התחתנו עם נשים מממלכה זו, למשל הקיסרית הלני.
האדייה גם שלחה כוחות כחלק מההתעצמות הצבאית של הקיסר עמדה-ציון נגד עמי הצפון ובכללם היהודים.
כיום האדייה היא נפה במדינת האומות, הלאומים ועמי הדרום ושטחה מסתכם בכ-3,978 קמ"ר ומונה כ-1,506,623 תושבים.
שפת האדייה

האדייה היא שפה ממשפחת השפות הכושיות אותה מדברים בני ההאדייה. בעיקר באזור העיר הוסאינה (Hosaena). מבחינה בלשנית השפה דומה לשפת מאראקו (ידועה גם כליבידו) אולם נכתבת בצורה שונה.
הערות שוליים

↑  מזוהה ראשון על ידי אנריכו כאראלי.
 David Allen Hubbard, "The Literary Sources of the Kebra Nagast", p. 397 n. 71.
↑  Sidney R. Waldron, James Quirin, The Evolution of the Ethiopian Jews: A History of the Beta Israel (Falasha) to 1920, African Studies Review 36, 1993-12, עמ' 160 doi: 10.2307/525197
מפלגת הפועלים הסוציאליסטית הספרדית

| --- | --- |

 מדינה:  ספרד ספרד
 מייסד:  פאבלו איגלסיאס פוזה 
 מנהיגים:  כריסטינה נרבונה 
 תקופת הפעילות:  1879–הווה (כ־145 שנים)
 אידאולוגיות:  סוציאל-דמוקרטיה
 מטה:  calle de Ferraz 
 מיקום במפה הפוליטית:  שמאל
 ארגונים בינלאומיים:  מפלגת הסוציאליסטים האירופאים, הברית הפרוגרסיבית, האינטרנציונל הסוציאליסטי, האינטרנציונל הסוציאליסטי והלייבורי 
 צבעים רשמיים:  אדום
 www.psoe.es
 
מפלגת הפועלים הסוציאליסטית הספרדית, או בקיצור המפלגה הסוציאליסטית (בספרדית: Partido Socialista Obrero Español, ידועה גם בראשי התיבות PSOE המבוטאים פֵסואה), היא מפלגה סוציאל-דמוקרטית בספרד.
המפלגה נוסדה במדריד ב-1879 על ידי מנהיג הפועלים פבלו איגלסיאס פוסה (Paulino Iglesias Posse). ב-1910 היא זכתה לראשונה לייצוג פרלמנטרי כאשר איגלסיאס נבחר לקורטס. המפלגה הייתה חלק מהחזית העממית (ספרד) שניצחה בבחירות של 1936, בסוף תקופת הרפובליקה הספרדית השנייה. המפלגה הוצאה מחוץ לחוק ב-1939 אחרי נפילת הרפובליקה במלחמת האזרחים, ופעיליה נרדפו בתקופת הדיקטטורה של פרנסיסקו פרנקו.
בקונגרס ה-26 שנערך ב-1974 בגלות בצרפת נבחר לראשונה פליפה גונסאלס למזכיר הכללי של המפלגה. בחירתו סימנה עליה של דור צעיר שנולד אחרי מלחמת האזרחים. גונסאלס הוביל את המפלגה לנטישת שורשיה המרקסיסטיים ואימוץ אידאולוגיה סוציאל-דמוקרטית. בשתי מערכות הבחירות הראשונות שנערכו בספרד לאחר החזרת הדמוקרטיה, ב-1977 וב-1979 זכתה המפלגה הסוציאליסטית במקום השני, והייתה מפלגת האופוזיציה הראשית. המפלגה ניצחה בבחירות של 1982, וגונסאלס כיהן כראש ממשלת ספרד במשך ארבע קדנציות רצופות עד ההפסד בבחירות ב-1996.
המפלגה חזרה לשלטון ב-2004 בהנהגתו של חוסה לואיס רודריגס ספאטרו, שכיהן כראש ממשלה במשך שתי קדנציות עד 2011. המשבר הכלכלי שהכה בספרד בסוף שלטון ספאטרו גרם לא רק להפסד בבחירות של 2011, אלא גם לירידה חדה בכוחה של המפלגה לטובת פודמוס שקמה בתקופה זו ואיתגרה אותה משמאל. למרות זאת, בשתי מערכות הבחירות שהתקיימו ב-2015 ו-2016, בה הוביל את המפלגה פדרו סנצ'ס הגיעה המפלגה במקום השני, לאחר המפלגה העממית ולפני פודמוס. שתי מערכות הבחירות הובילו למבוי סתום, כשאף מפלגה לא הצליחה להקים ממשלה במשך 10 חודשים. סנצ'ס סירב לאפשר למנהיג המפלגה העממית מריאנו רחוי להקים ממשלת מיעוט, על ידי הימנעות בהצבעה. אבל הלחץ בתוך המפלגה להימנע ובכך להימנע ממערכת בחירות שלישית תוך שנה גבר, קרע את המפלגה והביא להתפטרותו של סנצ'ס.
מלא בעצמי

מלא בעצמי הוא המיקסטייפ הראשון של הראפר מיכאל סוויסה. המיקסטייפ יצא לאור ב-12 במאי 2018.
המיקסטייפ כולל 10 רצועות שהופקו על ידי אורי שוחט, בוי אצ'י, לאבה דום, יאנג הפנר ואקספנסיב בראדר.
במיקסטייפ מתארחים טל טירנגל, מייק מושון, לאבה דום, קיד קופר, מילקי מיין, יאנג הפנר וג'ני פנקין.
המיקסטייפ יצא שנתיים לאחר יציאת אלבום הבכורה של סוויסה, #סוויסהלנצח.
רשימת רצועות

| מס' | שם | כותב(ים) | מפיק(ים) | משך |
| --- | --- | --- | --- | --- |
| 1. | מלא בעצמי  | מיכאל סוויסה | אורי שוחט, בוי אצ'י | 2:14 |
| 2. | פלקס  | סוויסה | לאבה דום | 2:34 |
| 3. | צ'יפסר/ככה זה  | סוויסה | שוחט | 3:23 |
| 4. | אלינור (עם מילקי מיין)   | סוויסה, יורי שבירב | לאבה דום | 3:36 |
| 5. | רק רגע (עם מייק מושון)   | סוויסה, מיכאל מושונוב | שוחט, אקספנסיב בראדר | 2:45 |
| 6. | עם הגאנג (עם לאבה דום)   | סוויסה, עדן לאבה | שוחט | 3:34 |
| 7. | קטע מעבר (עם קיד קופר)   | סוויסה, ילד האסל |   | 1:15 |
| 8. | רבע קילו (עם טל טירנגל)   | סוויסה, טל טירנגל | שוחט | 4:24 |
| 9. | פשטידה (עם יאנג הפנר)   | סוויסה, יונתן נאמן | שוחט, יאנג הפנר | 3:14 |
| 10. | כמובן (עם ג'ני פנקין)   | סוויסה, ג'ני פנקין | לאבה דום | 2:46 |
| משך כולל: | משך כולל: | משך כולל: | משך כולל: | 29 דקות |
הערות שוליים

↑  אורי שוחט, בוי אצ'י, לאבה דום, יאנג הפנר, אקספנסיב בראדר
מיכאל מיילר

| --- | --- |
אין תמונה חופשית
 לידה:  12 בדצמבר 1970 (בן 53) אמסטרדם, הולנד הולנד
 מידע כללי
 מדינה:  ישראל ישראל
 www.bgu.ac.il/~meijler
 ספורט
 ענף ספורט:  אתלטיקה
 תת-ענף:  ריצת 3000 מטר מכשולים
 הישגים
 שיאים אישיים:  3000 מכשולים: 8:58.63 דקות (1999)
 
מיכאל מיילר (בהולנדית: Michael M. Meijler; נולד ב-12 בדצמבר 1970) הוא כימאי ישראלי, פרופסור מן המניין באוניברסיטת בן-גוריון בנגב, ראש המחלקה לכימיה באוניברסיטת בן-גוריון בנגב. מחקרו עוסק בתקשורת כימית בין חיידקים.
נוסף לכך, הוא אתלט ישראלי בעבר, 3 פעמים אלוף ישראל (1999, 2001 ו-2002) בריצת 3000 מטר מכשולים. מדורג במקום השישי בכל הזמנים בריצה זו.
ביוגרפיה

מיילר נולד וגדל באמסטרדם, הולנד. בגיל 15 החל להתאמן באתלטיקה בריצות למרחקים בינוניים וארוכים והיה לאחד האתלטים הטובים ביותר בהולנד. הוא עלה לישראל בשנת 1997.
ביוגרפיה > קריירה ספורטיבית

מיילר השתתף במכביה ה-14 בשנת 1993 ובמכביה ה-15 בשנת 1997 כחבר במשלחת ההולנדית.
בתחרות שנערכה באצטדיון הדר יוסף ב-13 ביוני 1999 סיים מיילר במקום רביעי בריצת 3000 מטר מכשולים בשיא אישי חדש של 8:58.63 דקות ודורג במקום הרביעי בכל הזמנים. חודש לאחר מכן, באליפות ישראל הוא זכה במדליית זהב בריצת 3000 מטר מכשולים בתוצאה של 9:07.79 דקות. באליפות אירופה לאומות דרג ב' סיים מיילר במקום שמיני בריצת 3000 מטר מכשולים בתוצאה של 9:31.65 דקות. חודש לאחר מכן, באליפות ישראל הוא זכה בפעם השנייה במדליית זהב בריצת 3000 מטר מכשולים בתוצאה של 9:25.20 דקות ושנה לאחר מכן הוא הגן על תוארו וזכה בפעם השלישית בתוצאה של 9:13.89 דקות.
באליפות ישראל במרוצי שדה (10.5 ק"מ) שנערכה בשנת 2002 הוא סיים במקום רביעי.
ביוגרפיה > קריירה ספורטיבית > תחרויות אתלטיקה לוותיקים

באליפות ישראל ה-56 בריצת שדה (10.5 ק"מ) שנערכה ב-17 בפברואר 2017 זכה מיילר במדליית זהב לגילאי 45–49 בתוצאה של 39:21 דקות.
ביוגרפיה > קריירה ספורטיבית > שיאים אישיים

ריצת 3000 מטר מכשולים: 8:58.63 דקות (1999)
ריצת 5000 מטר: 14:39 דקות (1993)
ביוגרפיה > קריירה אקדמית

מיילר סיים תואר ראשון בכימיה ותואר שני בכימיה אורגנית באוניברסיטת אמסטרדם. את הדוקטורט בכימיה אורגנית השלים במכון ויצמן למדע. בשנת 2006 הוא הצטרף לסגל המחלקה לכימיה באוניברסיטת בן-גוריון בנגב. את הפוסט דוקטורט שלו ביצע בסן דייגו, ארצות הברית.
מחקרו של מיילר עוסק בתקשורת כימית בין חיידקים.
תארים ופרסים

בשנת 2009 קיבל מיילר מענק מחקר לחוקרים צעירים, ממועצת המחקר האירופית (ERC)
פרס טורונטו למצוינות במחקר
חיים אישים

מיילר נשוי לפרופ' ליטל אלפונטה, להם שתי בנות. המשפחה מתגוררת בעומר.
בשנת 2019 השתתף מיילר בתוכנית המציאות נינג'ה ישראל.
הערות שוליים

1 2 3 4  50 התוצאות הטובות בכל הזמנים - ריצת 3000 מטר מכשולים, באתר איגוד האתלטיקה בישראל
↑  רמי היפש‏, שיא ישראלי לבאביקין בהטלת כידון, באתר וואלה, 25 ביוני 2001
↑  דמקה טשאלה ולונה צ'מטאי ניצחו היום באליפות ישראל במרוצי שדה, באתר שוונג, 17 בפברואר 2017
↑  פרופ' מיכאל מיילר, ראש המחלקה לכימיה, זכה במענק תוכנית DIP היוקרתית, באתר אוניברסיטת בן-גוריון בנגב
↑  מיכאל מיילר באתגר הנינג'ה, נינג'ה ישראל, באתר מאקו, 27 ביולי 2019
| --- | --- |
בקרת זהויות :  NLI: 987007416641305171  ORCID: 0000-0001-7095-1467  VIAF: 13156988897661001923   WorldCat (עם VIAF): 13156988897661001923
מלמד

ערך זה עוסק באיש חינוך יהודי. אם התכוונתם למשמעות אחרת, ראו .
מלמד בסמרקנד, 1910. צילום: סרגיי פרוקודין-גורסקי
מְלַמֵּד (נהגה בהברה אשכנזית, במלעיל: "מְלַ֫מֵּד", לפעמים "רבי"; ביהדות תימן, "מארי") הוא המורה של התלמידים בחדר המסורתי, המכונים תינוקות של בית רבן. הוא מלמד את התלמידים את התפילות על ניגוניהן, לימודי קודש: פרשת השבוע, חמישה חומשי תורה ומשנה. הוא אף יוצא עימם לטיולים קצרים בחיק הטבע.
תחילת הלימודים בחדר אצל המלמד היא בגיל שלוש, בהתאם לכתוב: ”אמר רבי שמעון בן לקיש, בן שלש שנים הכיר אברהם להקדוש ברוך הוא"” (מדרש תנחומא, פרשת בהר). ההמשך כבר נקבע לפי מסכת אבות: ”בן חמש שנים למקרא, בן שלש עשרה למצות וגו'”.
המלמד מתמנה לתפקידו על ידי הורי התלמידים, על דעת הרב המקומי. ההורים מממנים את שכרו ומהווים, יחד עם הרב, את הרשות המפקחת על פעולותיו.
רבים מגדולי התורה היו מלמדי תינוקות, ביניהם האמורא רב שמואל בר שילת ועוד, וכן הבעל שם טוב לפני התגלותו.
ה'מלמד' בתלמוד

לפי המסורת, הראשון שמיסד את תפקיד ה'מלמד', היה יהושע בן גמלא. מובא בתלמוד: זכור אותו האיש לטוב, ויהושע בן גמלא שמו, שאלמלא הוא נשתכחה תורה מישראל. שבתחילה מי שיש לו אב - מלמדו תורה, מי שאין לו אב - לא היה למד תורה. התקינו שיהיו מושיבין מלמדי תינוקות בירושלים... התקינו שיהיו מושיבין בכל פלך ופלך.... עד שבא רבי יהושע בן גמלא ותיקן שיהיו מושיבין מלמדי תינוקות בכל מדינה ומדינה ובכל עיר ועיר, ומכניסין אותם כבן שש, כבן שבע.
בתלמוד מובא מעשה המתאר את מעלתו של מלמד התינוקות האידיאלי: האמורא רב נקלע למקום שהייתה בו עצירת גשמים, גזר תענית אך היא לא הועילה. אולם כאשר שליח הציבור ירד לפני התיבה ואמר "משיב הרוח" - מיד נשבה רוח, אמר "מוריד הגשם" - ובא המטר. אמר לו: מאי מעשיך? אמר לו: מלמד תינוקות אני, ומלמד אני בני עניים כבני עשירים, וכל שלא יכול לשלם לי אינני נוטל ממנו מאומה. ויש לי מחילות של דגים, וכל מי שאינו לומד כהלכה - אני 'משחד' אותו בהן ומפייס אותו, עד שלומד כהלכה.
ה'מארי' בתימן

על תוכנית הלימודים של המלמד בחדר בתימן ("כניס"), המכונה "מארִי", כותב רבי אברהם אלנדאף, מן הבודדים שתיאר את סדר לימודם של בני התורה בתימן, בספר "זכור לאברהם":
וכשהייתי בן שלש שנים התחלתי ללמוד א"ב בחדר של חיים מחבוב;
ואחר שנה נכנסתי ללמוד אצל ר' אברהם עפגין ז"ל, מקרא עם נקודות וטעמים;
בשנת תרל"ג [כבן שבע] נכנסתי ללמוד תורה בבית מדרשו של ר' יוסף הכהן... ללימוד מקרא ותרגום אונקלוס... עד חצות היום... ואחה"צ נביאים...
וכך היה עד שהייתי בן עשר שנים. ואז נוסף לי בלמוד תפסיר רס"ג (רבי סעדיה גאון) ומשנה עם רבינו עובדיה ושיעור בשולחן ערוך;
עד שנת אחת עשרה... [אז] הכניס אותי [אדוני אבי] ללמוד אצל ר' אברהם אלקארה ז"ל... ללמוד שיעור בתלמוד... ואחר השיעור... הולכים החברים... ואני יושב ולומד תנ"ך, עין יעקב, משנה עם פירוש רבינו עובדיה;
והיו איזה תלמידים גדולים מבן חמש עשרה שנה, שהיו לומדים ש"ס שתים שלש שעות עם פירוש רש"י, והייתי לומד עמהם..."
לאור כמות הספרים הקטנה בכניס, התלמידים היו לומדים בזוגות כאשר האחד קורא בספר כרגיל והשני היה יושב מולו ולמעשה, היה קורא את הספר הפוך. מיומנות זו עדיין קיימת בקרב עולי תימן המבוגרים.
הערות שוליים

↑  נהגה בפועל כמו 'רֶבֶּה'.
↑  נהגה בפועל, בהתאם להגייה התימנית כמו 'מוֹרִי'.
↑  מסכת בבא בתרא דף ח, ב
↑  תלמוד בבלי, מסכת בבא בתרא, דף כ"א, עמוד א'.
↑  תלמוד בבלי, מסכת תענית, דף כ"ד, עמוד א'.
↑  מקור: חכמי תימן (ההדגשות לא במקור)
| חיי הקהילה היהודית |
| --- | --- | --- |
| תפקידים על-קהילתיים | חכם באשי • שד"ר • אדמו"ר • גדול הדור • רב ראשי |  |
| תפקידים מקומיים | מרא דאתרא • רב • דיין •  פרנס • שליח ציבור • גבאי • גבאי צדקה • בעל קורא • מוהל • שוחט • מלמד • דרשן  • סופר סת"ם • בלנית • משגיח • משגיח כשרות |  |
| מוסדות | תלמוד תורה • ישיבה • ישיבה קטנה • ישיבה גדולה • כולל אברכים • מקווה • בית כנסת • בית מדרש • חברה קדישא |  |
| דברים שבקדושה | מניין • היכל/ארון קודש • חזנות • תפילת עמידה • שחרית • מנחה • ערבית • מוסף • קריאת התורה • שמע ישראל • ברכה • קידוש • רשימת תפילות וברכות |  |
| ניהול חיי הקהילה | בית דין • תקנות הקהילה • פדיון שבויים  • כתב מגידות |  |
| תפקידים היסטוריים | אב הכנסת |  |
כלי קודש ופרנסים • מוסדות יהודיים
מלאגרוס (מלך)

מלאגרוס (ביוונית: Mελέαγρος; המאה ה-3 לפנה"ס) היה מלך מוקדון למשך חודשיים.
ביוגרפיה

על פי אוסביוס מקיסריה, מלאגרוס היה בנם של תלמי הראשון מלך מצרים ואשתו אורידיקה. עם זאת, לטענת דיודורוס, הוא היה בנו של לאגוס, ואח של תלמי הראשון. מקובל כיום לקבל את טענתו של אוסביוס, וייתכן אף שדיודורוס התבלבל ובמקום לכתוב "נכדו של לאגוס", כתב "בנו של לאגוס".
הוא ליווה את אחיו תלמי קראונוס במסעו של זה להשתלטות על הכס במוקדון. בשנת 279 לפנה"ס, מת תלמי בקרב נגד הגאלים, ומלאגרוס נבחר לרשת את מקומו. לטענת אוסביוס, מלאגרוס שלט חודשיים בלבד לפני שהקצינים של אחיו מאסו בו והכתירו במקומו את אנטיפטרוס השני. דיודורוס מצמצם את תקופת שלטונו ל"כמה ימים". מקובל כיום לקבל את טענתו של אוסביוס. גורלו של מלאגרוס לאחר מכן לא ידוע.
אחותו הייתה ליסנדרה שנישאה לאלכסנדר החמישי, מלך מוקדון, שהיה בן דודה מצד אמה.
הערות שוליים

↑  שמו מתורגם לעיתים בטעות: מלאגר (Meleager).
↑  הגיית השם ביוונית: מלאגרוֹס במלעיל דמלעיל (ההטעמה בהברה השלישית מהסוף).
↑  אוסביוס, כרוניקה, ספר ראשון, 235.
↑  דיודורוס, ספר עשרים ושתיים, 4.
1 2  מלאגרוס באתר Ptolemaic Dynasty
↑  דוד גולן, תולדות העולם ההלניסטי, הוצאת ספרים ע"ש י"ל מאגנס, תשמ"ג (מהדורה ראשונה). עמ' 128.
מלרסדורף-פפפנברג

| --- | --- |
סמל מלרסדורף-פפפנברגסמל מלרסדורף-פפפנברג

 מדינה:  גרמניה גרמניה
 מדינה:  בוואריה בוואריה
 שטח:  72.56 קמ"ר
 גובה:  411 מטרים
 אוכלוסייה:  ‏
  ‑ בעיירה:  7,064 (31 בדצמבר 2022)
 קואורדינטות:  48°46′00″N 12°14′00″E﻿ / ﻿48.766666666667°N 12.233333333333°E﻿ / 48.766666666667; 12.233333333333 
 אזור זמן:  UTC+1
 http://www.mallersdorf-pfaffenberg.de
  מפת מיקום  מפה מפורטת   (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפונימלרסדורף- פפפנברג (למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפונימלרסדורף- פפפנברג (למפת בוואריה רגילה) מינכן נירנברג אאוגסבורג וירצבורג רגנסבורג אינגולשטאדט פירט ארלנגן ביירוית במברג צ'כיה אוסטריה שווייץ באדן וירטמברג  הסן תורינגיה סקסוניהמלרסדורף- פפפנברג (למפת בוואריה מוגדלת) מינכן נירנברג אאוגסבורג וירצבורג רגנסבורג אינגולשטאדט פירט ארלנגן ביירוית במברג צ'כיה אוסטריה שווייץ באדן וירטמברג  הסן תורינגיה סקסוניהמלרסדורף- פפפנברג   he tabBackground:;tabBorder:#aaa;defaultTab:0;
 
מלרסדורף-פְּפֶֿפֶֿנְברג (בגרמנית: Mallersdorf-Pfaffenberg) היא עיירה ומועצה מקומית במחוז שטראובינג-בוגן (Straubing-Bogen) במדינת בוואריה שבגרמניה, המונה כ-7,000 תושבים.
מלרסדורף-פפפנברג שוכנת בלב בוואריה שבדרום גרמניה. הערים מימי הביניים רגנסבורג ולנדסהוט נמצאות בטווח של 30 ק"מ והערים הגדולות מינכן ונירנברג הן במרחק כ-100 ק"מ.
העיירה ידועה בזכות מנזר מלרסדורף, שקיים מאז המאה ה-12. המסדר הפרנציסקני של אחיות מלרסדורף (Mallersdorfer Schwestern) עובד ברחבי העולם. האפיפיור בנדיקטוס ה-16 שהה שם בחופשותיו.
סמל

מלרסדורף (מימין): הסמל הוענק בשנת 1803 למנזר הבנדיקטיני לשעבר. נשר סנט יוהאן, הקדוש הפטרון של המנזר, שימש על חותמות המנזר מאז 1495. בשנת 1938 ניסו להסיר את הנימבוס (הענן) הזהוב סביב הראש וכן את האותיות, אך העיר מעולם לא שינתה את הסמל.
פפפנברג (משמאל): הסמל הוענק בשנת 1558 על ידי הדוכס אלברכט החמישי מבוואריה. השדה נלקח מסמל הלורדים ממוזבורג (Moosburg), שכן העיירה הייתה נחלתם בימי הביניים. ההר (ברג) מתנשא. ברזל המחרשה הוא סמל מקומי ומייצג חקלאות. הברזל מתפרש לעיתים קרובות בצורה שגויה ומשורטט לא נכון, אך הזרועות לא שונו.
היסטוריה

הכפר מלרסדורף מוכר עוד מימי הרומאים. הטירה הראשונה, מדילהרדיסדורף (Madilhardisdorf), הוקמה על יסודות של מבצר רומי. מקור השם במתילדה פון לופבורג (Mathilde von Lupburg), מהמנזר ה-9 של הרייכסשטיפט נידרמינסטר ברגנסבורג. בתקופת השושלת הקרולינגית היה הכפר שייך למחוז קירכברג (Kirchberg). הרוזנים היינריך וארנסט תרמו קלויסטר (מנזר) בשנת 1107, שהוזכר לראשונה במסמך בשנת 1129, עם אישור התרומה על ידי הקיסר לותאר השלישי. בית הספר הלטיני, שהיה בשליטת נזירים בנדיקטינים בקלויסטר של מלרסדורף על יוהניסברג (Johannisberg), פעל שם בין 1109–1803.
מלרסדורף צברה מוניטין רב בתחום המדעי בזכות הספרייה הגדולה שלה. תואר הכבוד "sedes sapientiae" (מושב החכמה) מעיד על מעמד זה. במהלך החילון הוסב המנזר לחווה עם מבשלת בירה. הספרייה, כמו גם חפצי קודש יקרי ערך, הובאו למינכן. המנזר קם מחדש בשנת 1869 כמסדר פרנציסקני, "האחיות ממאלרסדורף".
בשנת 1972 אוחדו מספר יישובים (Mallersdorf, Pfaffenberg, Holztraubach, Ascholtshausen, Oberellenbach, Oberlindhart) לרשות המוניציפלית מלרסדורף-פפפנברג. הרשויות נידרלינדהארט (Niederlindhart), הזלבך (Haselbach) ואופפקופן (Upfkofen) נוסדו ב-1 בינואר 1978. ב-1 ביולי 1972 איבד מלרסדורף את מעמדו כמשכנו של משרד המחוז וסופח למחוז המנהלי שטרואבינג-בוגן (Straubing-Bogen). לכן הסמל העירוני נעלם, בעיקר מהרחובות.